
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

DE DISCIPLINĂ ŞI IMUNITĂŢI
	
	                                                      Bucureşti, 23.06.2009
                                                      PL-x  143/2009


RAPORT

                  asupra proiectului de Lege pentru aprobarea Ordonanţei de urgenţă a Guvernului nr.166/2008 pentru modificarea art.16 lit. a) din Legea notarilor publici şi a activităţii notariale nr.36/1995

În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.166/2008 pentru modificarea art.16 lit. a) din Legea notarilor publici şi a activităţii notariale nr.36/1995, transmis cu adresa nr. PL-x 143 din 2 martie 2009, înregistrată sub nr. 31/261 din 3 martie 2009.    
Potrivit dispoziţiilor art. 75 din Constituţia României, republicată şi ale art.92 alin. (9) pct.2, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 25 februarie 2009.
Consiliul Legislativ a avizat favorabil iniţiativa legislativă, cu unele observaţii şi propuneri, conform avizului nr. 1453 din 19 noiembrie 2008.

Comisia pentru egalitate de şanse pentru femei şi bărbaţi a avizat favorabil proiectul de lege, conform avizului nr. 37/205 din 23 martie 2009.

Iniţiativa legislativă supusă dezbaterii are ca obiect de reglementare modificarea literei a) a art.16 din Legea notarilor publici şi a activităţii notariale nr.36/1995, intervenţiile legislative vizând eliminarea condiţiei deţinerii exclusiv a cetăţeniei române pentru accesul la profesia de notar, fiind acceptaţi şi cei cu o altă cetăţenie.         
 În conformitate cu  prevederilor art. 61 din Regulamentul Camerei Deputaţilor, republicat, cu modificările ulterioare, Comisia juridică a dezbătut iniţiativă legislativă în şedinţa din 23 iunie 2009.

 La lucrările Comisiei a participat, în calitate de invitat, din partea Ministerului Justiţiei şi Libertăţilor Cetăţeneşti, doamna Alina Bica – secretar de stat.

 În urma examinării iniţiativei legislative şi a opiniilor exprimate de către membrii Comisiei şi de către invitat, s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, proiectul de Lege pentru aprobarea Ordonanţei de urgenţă a Guvernului nr.166/2008 pentru modificarea art.16 lit. a) din Legea notarilor publici şi a activităţii notariale nr.36/1995, cu amendamentele admise, care sunt redate în Anexa la prezentul raport.

    Din numărul total de 24 membri ai Comisiei juridice, de disciplină şi imunităţi au participat la dezbateri            13 deputaţi.

    În raport cu obiectul şi conţinutul său, ce vizează modificarea unei legi organice, proiectul de lege face parte din categoria legilor organice. 

                                                PREŞEDINTE,                                                   SECRETAR,

                                                  Daniel BUDA                                          Gabriel ANDRONACHE
        Consilier,

   Nicoleta Grecu
    ANEXĂ                 
AMENDAMENTE ADMISE:
	Nr.

crt.
	Text OUG nr. 166/2008
	Text Senat
	Amendamente Comisie

(autorul amendamentului)
	Motivare

	1. 
	
	Titlul Legii: 

Lege pentru aprobarea Ordonanţei de urgenţă a Guvernului nr.166/2008 pentru modificarea art.16 lit. a) din Legea notarilor publici şi a activităţii notariale nr.36/1995 
	Titlul Legii: 

Lege pentru aprobarea Ordonanţei de urgenţă a Guvernului nr.166/2008 pentru modificarea şi completarea Legii notarilor publici şi a activităţii notariale nr.36/1995
Autor: Comisia juridică.

	

	2. 
	
	ARTICOL UNIC- Se aprobă Ordonanţa de urgenţă a Guvernului nr.166/2008 pentru modificarea art.16 lit. a) din Legea notarilor publici şi a activităţii notariale nr.36/1995, publicată în Monitorul Oficial al României, Partea I, nr.789 din 25 noiembrie 2008.


	ARTICOL UNIC- Se aprobă Ordonanţa de urgenţă a Guvernului nr.166/2008 pentru modificarea şi completarea Legii notarilor publici şi a activităţii notariale nr.36/1995, publicată în Monitorul Oficial al României, Partea I, nr.789 din 25 noiembrie 2008, cu următoarele modificări şi completări:

Autor: Comisia juridică.

	

	3. 
	Titlul Ordonanţei:

Ordonanţa de urgenţă a Guvernului nr.166/2008 pentru modificarea art.16 lit. a) din Legea notarilor publici şi a activităţii notariale nr.36/1995  


	Nemodificat.
	Titlul Ordonanţei:

Ordonanţa de urgenţă a Guvernului nr.166/2008 pentru modificarea şi completarea Legii notarilor publici şi a activităţii notariale nr.36/1995.

Autor: Comisia juridică.
	

	4. 
	Art. I.- Legea notarilor publici şi a activităţii notariale nr. 36/1995, publicată în Monitorul Oficial al României, Partea I, nr. 92 din 16 mai 1995, cu modificările şi completările ulterioare, se modifică după cum urmează:
	   Nemodificat.
	1. Art. I.- Legea notarilor publici şi a activităţii notariale nr. 36/1995, publicată în Monitorul Oficial al României, Partea I, nr. 92 din 16 mai 1995, cu modificările şi completările ulterioare, se modifică şi se completează după cum urmează:
Autor: Comisia juridică.
	

	5. 
	 -  La articolul 16, litera a) va avea următorul cuprins:
"a) are cetăţenia română şi domiciliul în România şi are capacitatea de exerciţiu al drepturilor civile;"

	   Nemodificat.
	1. Nemodificat.
Autor: Comisia juridică.

	Prin introducerea unor puncte noi, singurul punct din ordonanţă devine pct.nr.1.

	6. 
	
	
	2. La articolul I, se introduc două  noi puncte, punctele 2 şi 3, cu următorul cuprins:   

«2. După art. 29 se introduce un nou articol, articolul 291, cu următorul cuprins:

  „Art. 291 - (1) În cadrul Uniunii Naţionale a Notarilor Publici din România se înfiinţează, se organizează şi funcţionează Institutul Notarial Român, entitate cu personalitate juridică, în condiţiile stabilite prin statutul propriu, aprobat de Consiliul Uniunii Naţionale a Notarilor Publici din România.

       (2) Institutul Notarial Român asigură perfecţionarea activităţii notariale, pregătirea notarilor stagiari, precum şi pregătirea profesională continuă a notarilor publici şi a altor specialişti licenţiaţi în drept, având dreptul de a elibera diplome recunoscute de instituţiile abilitate. 

        (3) Institutul Notarial Român are ştampilă şi siglă proprie şi se înfiinţează, se organizează şi funcţionează fără îndeplinirea altor formalităţi.

        (4) Statutul Institutului Notarial Român, Regulamentul de organizare şi funcţionare, precum şi modalităţile de formare profesională continuă a notarilor publici şi a notarilor stagiari se vor aproba prin hotărâre a Consiliului Uniunii Naţionale a Notarilor Publici din România.”»
Autor: Comisia juridică.
	      Necesitatea creării unui sistem coerent de formare şi perfecţionare a notarilor publici din România şi de selecţionarea notarilor stagiari la standarde Europene impune înfiinţarea unei instituţii de profil (Institutul Notarial Român) al cărei obiect principal de activitate îl constituie formarea continuă a notarilor publici, selecţionarea notarilor stagiari şi a altor specialişti licenţiaţi în drept care doresc să-şi aprofundeze cunoştinţele în domeniul notarial. În îndeplinirea obiectului de activitate Institutul va elibera diplome şi certificate ce vor fi recunoscute de către instituţiile abilitate. 

       Înfiinţarea Institutului Notarial Român mai are ca scop şi alinierea, din punct de vedere al pregătirii profesionale, a instituţiei notarului public din România la practicile impuse de celelalte profesii care la acest moment au înfiinţate asemenea instituţii de profil. Prin urmare ne referim la Institutul Naţional pentru Pregătirea şi Perfecţionarea Avocaţilor, Centrul Naţional de Pregătire şi Perfecţionare a Executorilor Judecătoreşti, Institutul Naţional de Administraţie,  Institutul Diplomatic Român etc.

	7. 
	
	
	 3. La articolului 35, litera a) se modifică şi va avea următorul cuprins:

   „a) desfăşurarea unei activităţi salarizate sau de executor judecătoresc, avocat, ori consilier juridic, cu excepţia:
  - activităţii didactice universitare;
   - activităţii literare şi publicistice;
   - calităţii de deputat sau senator, ori a celei de consilier în consiliile judeţene sau locale, pe durata mandatului;

   - calităţii de membru în organele de conducere sau în alte organisme ale Uniunii Naţionale a Notarilor Publici, Camerelor Notarilor Publici, ori în alte organizaţii interne şi internaţionale la care Uniunea Naţională a Notarilor Publici şi Camerele Notarilor Publici sunt afiliate sau cu care colaborează.”» 

Autor: Comisia juridică.
	     Reglementarea este necesară în vederea evitării situaţiilor în care unele persoane, pe lângă funcţia de notar public au şi calitatea de avocat, executor judecătoresc, mediator etc., profesii care nu sunt salarizate dar sunt generatoare de venituri, se impune modificarea art. 35 în sensul introducerii în cuprinsul acestuia a sintagmei „realizează venituri” în loc de „salarizat”. Clarificarea acestui text care se referă la incompatibilităţi este necesară şi prin prisma faptului că notarul public nu poate desfăşura în paralel şi alte activităţi cu excepţia celor prevăzute în mod expres de lege. Cu titlu de exemplu precizăm cazul în care un notar public desfăşoară în paralel şi funcţia de executor judecătoresc, situaţie în care în calitate de notar public, în temeiul art. 66 din Legea nr. 36/1995, emite un titlu executoriu, iar în calitate de executor judecătoresc pune în executare respectivul titlu executoriu. 



	8. 
	Art. II.- Concursul de admitere în profesia de notar aflat în curs de derulare la data intrării în vigoare a prezentei ordonanţe de urgenţă rămâne supus dispoziţiilor în vigoare la data anunţării acestuia.

	   Nemodificat.
	 Art. II.-  Nemodificat.

